id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id id id id id id id id ms id id id id id da ms ms id id id en id id id id id en ms id id ms ms en ms id id id ms ms id id ms id ms id id id ms id ms id id ms id ms id id id id id ms ms ms en en en en en en id id id id id en id id jv ms id id it es id id en id ms ms ms ms ms ms
Penyebab Kebutaan Secara Tiba-Tiba, Perkara Ini Mungkin Puncanya
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ditulis oleh Nisreen Nadiah Disemak pada 09/05/2021
Disemak secara perubatan oleh Panel Perubatan Hello Doktor
Pernahkah anda mengalami gangguan penglihatan secara tiba-tiba ‘hilang’ sehingga membuatkan anda tertanya-tanya penyebab kebutaan itu berlaku?
Walaupun perkara tersebut hanya berlaku buat sementara waktu, namun ia sudah cukup untuk membuatkan anda panik.
Ingin tahu bagaimana boleh terjadinya masalah kebutaan secara tiba-tiba? Pastikan anda ikuti artikel ini dengan lebih lanjut okay!
Untuk mendapatkan lebih banyak info tentang Kesihatan Mata, sila dapatkannya di sini.
Apa penyebab kebutaan secara tiba-tiba?
Kehilangan penglihatan secara tiba-tiba atau turut dikenali sebagai sudden blindness adalah kondisi apabila seseorang individu menghadapi kesukaran untuk melihat.
Anda mungkin beranggapan bahawa perkara ini akan menyebabkan kebutaan secara total, namun sebenarnya ia berbeza-beza bagi setiap individu.
Sebagai contoh, sesetengah individu mungkin mengalami penglihatan kabur, manakala segelintir orang pula mungkin kehilangan penglihatan periferal secara tiba-tiba.
Selain itu, sebahagian individu juga boleh mengalami kehilangan penglihatan pusat secara tiba-tiba. Ketiga-tiga masalah ini termasuk dalam kategori sudden blindness.
Tambahan itu, tempoh masa sudden blindness yang dialami oleh setiap orang adalah berbeza, ia mungkin berlangsung selama beberapa saat, jam atau hari.
Lebih teruk, perkara ini mampu menjadi masalah kekal sekiranya tidak menerima rawatan pada waktu yang tepat.
Potensi penyebab kebutaan secara tiba-tiba
Papilledema adalah masalah pembengkakan di kawasan saraf mata dan ia juga boleh berlaku akibat peningkatan tekanan di dalam kepala.
Disebabkan itu, kehilangan penglihatan atau kebutaan akan berlaku pada kedua-dua mata secara serentak.
Selalunya masalah kehilangan penglihatan ini turut disertai dengan sakit kepala.
Berita baiknya, ia lazim berlaku dalam tempoh masa beberapa saat. Setelah itu, penglihatan anda akan kembali seperti normal.
Untuk diagnosis, imbasan MRI adalah salah satu pemeriksaan sokongan yang dibuat untuk membantu menentukan punca berlakunya peningkatan tekanan di kepala.
Kehilangan penglihatan pada sebelah mata tanpa rasa sakit yang sering berlaku dalam beberapa saat hingga minit merupakan antara ciri masalah ini.
Amaurosis fugax lebih kerap terjadi pada golongan yang berusia lebih daripada 50 tahun dengan sejarah penyakit seperti diabetes, tekanan darah tinggi (hipertensi), dan gangguan profil kolesterol (hiperlipidemia).
Punca yang paling sering mengakibatkan seseorang untuk mengalami masalah ini adalah penyumbatan saluran darah pada kawasan retina.
Dalam beberapa kes, mereka yang mengalami kehilangan penglihatan selama lebih dari 90 minit, penyumbatan mampu berlanjutan dan kebutaan boleh menjadi kekal.
Untuk diagnosis, pakar menggunakan imbasan CT untuk menilai keadaan saluran darah otak yang lain.
Penurunan penglihatan secara tiba-tiba pada kedua-dua belah mata yang berlaku secara berulang kali tanpa rasa sakit merupakan antara ciri kondisi ini.
Tidak jauh berbeza dengan amarousis fugax, kondisi ini juga lebih kerap berlaku pada individu yang mempunyai penyakit tertentu.
Untuk diagnosis, penyelidikan MRA (angiografi resonans magnetik) mungkin perlu dilakukan sebagai tambahan kepada imbasan CT.
Pemeriksaan ini berguna untuk melihat bekalan darah ke kawasan belakang otak (oksipital), batang otak, serta otak kecil.
Gangguan aliran darah yang berlaku di kawasan-kawasan ini boleh menjadi penyebab kebutaan secara tiba-tiba pada kedua-dua belah mata.
Kehilangan penglihatan sementara (antara 10 sehingga 60 minit) akan segera disusuli dengan sakit kepala yang teruk, iaitu migrain.
Tambahan itu, kejadian ini akan berulang setiap kali serangan migrain berlaku.
Pun begitu, risiko kebutaan dalam kondisi ini tidak begitu membimbangkan kerana penglihatan akan kembali normal setelah serangan migrain dapat diatasi.
1 Cawan Teh Panas Setiap Hari Mampu Kurangkan Risiko Penyakit Mata Glaukoma, Betul Ke?
Hah, Migrain Boleh Buat Buta Sebelah Mata? Ini Yang Anda Perlu Tahu Tentang Risiko Migrain Okular!
Berikut adalah beberapa faktor yang boleh menjadi penyebab kebutaan secara tiba-tiba, antaranya:
Individu yang menjalani pembedahan mata
Pekerjaan yang melibatkan peralatan tajam
Mereka yang mempunyai tahap kebersihan diri yang teruk
Menderita penyakit serebrovaskular atau penyakit kardiovaskular
Strok boleh menjadi salah satu penyebab utama yang menyebabkan kebutaan, sementara atau kekal
Mempunyai penyakit mata tertentu
Pengamalan makanan yang tidak sihat
Individu yang mempunyai sejarah keluarga buta
Bayi yang dilahirkan sebelum waktunya lebih berisiko tinggi untuk menjadi buta
Kekurangan rawatan pranatal boleh menyebabkan kebutaan
Perokok lebih tinggi peluang buta berbanding bukan perokok
Bekerja dalam persekitaran di mana bahan kimia toksik digunakan
Masalah kebutaan dapat dicegah jika mata anda diperiksa secara berkala. Ini supaya rawatan awal diberikan sekiranya anda menghadapi masalah mata dan sebagainya.
Justeru, jika anda mengalami momen kebutaan atau masalah penglihatan, usah berlengah dan segera lakukan janji temu untuk mendapatkan rawatan awal.
Sekiranya anda didiagnosis dengan jenis penyakit mata tertentu, ikutilah arahan pakar oftalmologi mengenai penjagaan mata yang betul.
Bagi para ibu bapa, pastikan anak-anak anda melakukan pemeriksaan mata ketika berumur 6 bulan dan 3 tahun.
Apabila mereka mencecah usia 6 tahun, pemeriksaan sekali setahun juga harus dilakukan untuk memastikan kesihatan mata yang optimum dan mengelak daripada berlakunya masalah penglihatan.
Hello Health Group tidak menawarkan nasihat perubatan, diagnosis atau rawatan.
Lelaki Diabetes BERISIKO Alami Ejakulasi Terbalik, Ini Mungkin Punca Isteri Tak Hamil
Ramai Orang Alami Rabun Silau Pada Waktu Malam, Tapi Adakah Ia Terjadi Di Siang Hari Juga?
Ditulis oleh Nisreen Nadiah Disemak pada 09/05/2021
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.